paragraph_text: Adolf († 1905.), posljednji vojvoda Nassaua postao je 1890. godine nakon izumiranja muške loze dinastije Orange-Nassau u Nizozmskoj i Luksemburgu, novi veliki vojvoda Luksemburga, jer je Salijski zakonik onemogućavao nasljeđivanje po ženskoj liniji u Luksemburgu, dok je isto bilo moguće u Nizozemskoj. Tako je vlast u Nizozemskoj preuzela kraljica Vilhelmina, a u Luksemburgu, veliki vojvoda Adolf što je označilo kraj personalne unije između Nizozemske i Luksemburga.